CELEX: 62013TN0010
Language: el
Date: 2013-01-09 00:00:00
Title: Υπόθεση T-10/13: Προσφυγή της Bank of Industry and Mine κατά του Συμβουλίου, που ασκήθηκε στις 9 Ιανουαρίου 2013

16.3.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 79/24
            
         Προσφυγή της Bank of Industry and Mine κατά του Συμβουλίου, που ασκήθηκε στις 9 Ιανουαρίου 2013
   (Υπόθεση T-10/13)
   2013/C 79/42
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: Bank of Industry and Mine (Τεχεράνη, Ιράν) (εκπρόσωποι: E. Glaser και S. Perrotet, δικηγόροι)
   
      Καθού: Συμβούλιο της Ευρωπαϊκής Ένωσης
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει το άρθρο 1, στοιχείο 8, της αποφάσεως του Συμβουλίου 2012/635/ΚΕΠΠΑ, της 15ης Οκτωβρίου 2012, καθόσον τροποποίησε το άρθρο 20, παράγραφος γ', της αποφάσεως 2010/413/ΚΕΠΠΑ·
            
         
               —
            
            
               να ακυρώσει την απόφαση του Συμβουλίου 2012/635/ΚΕΠΠΑ, της 15ης Οκτωβρίου 2012, καθόσον ενέγραψε την εταιρία BIM στον κατάλογο των οντοτήτων οι οποίες πρέπει να αποτελέσουν το αντικείμενο μέτρων δεσμεύσεως κεφαλαίων, τον οποίο αφορά το παράρτημα II της αποφάσεως 2010/413/ΚΕΠΠΑ·
            
         
               —
            
            
               να ακυρώσει, επίσης, τον εκτελεστικό κανονισμό 945/2012 του Συμβουλίου, της 15ης Οκτωβρίου, καθόσον ενέγραψε την εταιρία BIM στον κατάλογο των οντοτήτων οι οποίες πρέπει να αποτελέσουν το αντικείμενο μέτρων δεσμεύσεως κεφαλαίων στο παράρτημα IX του κανονισμού 267/2012·
            
         
               —
            
            
               να κρίνει μη εφαρμοστέους ως προς την BIM, τον κανονισμό 267/2012, την απόφαση 2010/413/ΚΕΠΠΑ, όπως τροποποιήθηκε με τις αποφάσεις 2012/35/ΚΕΠΠΑ και 2012/635/ΚΕΠΠΑ στις διατάξεις τους περί προσθήκης και κατόπιν τροποποιήσεως της παραγράφου γ' του άρθρου 20 της αποφάσεως 2010/413/ΚΕΠΠΑ και περί εγγραφής της προσφεύγουσας στον κατάλογο του παραρτήματος ΙΙ·
            
         
               —
            
            
               και, επικουρικώς, στην περίπτωση κατά την οποία δεν ακυρωθεί το άρθρο 1, στοιχείο 8, της αποφάσεως 2012/635/ΚΕΠΠΑ της 15ης Οκτωβρίου 2012 καθόσον τροποποίησε το άρθρο 20, παράγραφος γ', της αποφάσεως 2010/413/ΚΕΠΠΑ, να το κρίνει μη εφαρμοστέο ως προς την ΒΙΜ·
            
         
               —
            
            
               να καταδικάσει το Συμβούλιο στο σύνολο των δικαστικών εξόδων.
            
         
      Λόγοι και κύρια επιχειρήματα
   
   Προς στήριξη της προσφυγής της, η προσφεύγουσα προβάλλει δέκα λόγους οι οποίοι είναι, κατ’ ουσίαν, ταυτόσημοι ή παρεμφερείς με τους προβληθέντες στο πλαίσιο της υποθέσεως T-9/13, National Iranian Gas Company κατά Συμβουλίου, λόγους.